
	REPUBLIKA HRVATSKA
VUKOVARSKO-SRIJEMSKA ŽUPANIJA
OPĆINA NEGOSLAVCI
Općinsko vijeće
KLASA: 363-01/22-01/06
URBROJ: 2196-19-02-26-02
Negoslavci, 24. rujna 2026.

	Na temelju članka 104. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) i članka 19., točke 2. Statuta Općine Negoslavci („Službeni glasnik Općine Negoslavci“ broj 04/25), Općinsko vijeće Općine Negoslavci na svojoj redovnoj sjednici održanoj dana 24.09.2026. godine donosi

ODLUKU
o izmjenama i dopunama Odluke o komunalnom redu

Članak 1.
	Mijenja se članak 2. Odluke o komunalnom redu („Službeni glasnik Općine Negoslavci” broj 3/22) i glasi: „Fizičke i pravne osobe te drugi subjekti s područja Općine kao i subjekti koji borave ili prolaze područjem Općine, obvezni su pridržavati se komunalnog reda, propisanog ovom Odlukom.”

Članak 2.
	U članku 46. Odluke o komunalnom redu (u daljem tekstu: Odluka) dodaje se stavak 2. i glasi: „Prethodni stavak se primjenjuje u svim slučajevima iz prethodnog stavka, osim u slučaju neovlaštenog odbacivanja otpada, za koji se primjenjuje Odluka o sprječavanju odbacivanja otpada na području Općine Negoslavci.”

Članak 3.
	Mijenja se članak 47. Odluke i glasi: „Novčanim kaznama u visini od 500,00 EUR kaznit će se pravna osoba za prekršaj iz:
    1. članak 5. ove Odluke,
    2. članak 9. alineje 3. ove Odluke,
    3. članka 11. i 12. ove Odluke,
    4. članka 14. ove Odluke,
    5. članka 18. do 22. ove Odluke,
    6. članka 32. ove Odluke,
    7. ako ometa komunalnog redara u obavljanju njegove dužnosti,
    8. ako ne postupa po uputi i rješenju komunalnog redara.
	Za prekršaj iz stavka 1. ovog članka novčanom kaznom u visini od 100,00 EUR kaznit će se odgovorna osoba u pravnoj osobi.”

Članak 4.
	Mijenja se članak 48. Odluke i glasi: „Uz naredbu za poduzimanje potrebnih radnji za uspostavu komunalnog reda, komunalni redar je ovlašten na licu mjesta izreći novčanu kaznu fizičkoj osobi u visini od 100,00 EUR, ako počini prekršaj iz članka 46. stavka 1. točke 1., 3., 4., 5., 6., 7., 8. ove Odluke, ako se odredbe odnose na fizičke osobe.
	Novčanom kaznom iz stavka 1. ovog članka će se kazniti odmah na licu mjesta fizičke osobe, ako se ne pridržava odredbi članka 5. i članka 9., alineje 1. ove Odluke.
	Novčanu kaznu iz stavka 1. i 2. ovog članka naplaćuje komunalni redar.”

Članak 5.
	Ostale odredbe ove Odluke se ne mijenjaju, niti se dopunjavaju. 

Članak 6.
	Ova Odluka stupa na snagu osmog dana od dana objave u Službenom glasniku Općine Negoslavci. 

PREDJEDNIK OPĆINSKOG VIJEĆA:

